2.3. Mi a helyzet a GUI-val?
Előző | 2. fejezet - Telepítés | Következő

## 2.3. Mi a helyzet a GUI-val?

A GUI-hoz GTK 1.2.x vagy GTK 2.0 kell (nem teljesen GTK-s, de a panelek igen), így telepített `GTK` (és a fejlesztői cuccok, amik általában `gtk-dev`) szükséges. A `./configure`-nak az `--enable-gui` kapcsoló megadásával írhatod elő, hogy GUI-t is készítsen. Ezután ha a GUI-s változatot akarod futtatni, akkor a gmplayer binárist kell elindítanod.

Mivel az MPlayer nem rendelkezik beépített skin-nel, le kell töltened egyet, ha a GUI-t használni akarod. Lásd a letöltési oldalt. Ajánlott egy rendszerszinten elérhető könyvtárba tenni (`$PREFIX/share/mplayer/skins`), vagy a `$HOME/.mplayer/skins`-be. Az MPlayer ezekben a könyvtárakban keres egy `default` nevű alkönyvtárat, amelyben az alapértelmezett skin van. Megadhatsz más könyvtárat is a `-skin `newskin`` kapcsolóval vagy a `skin=newskin` sorral a konfigurációs fájlban, és ekkor a `*/skins/newskin` könyvtárban lévő skin lesz használatban.

Előző | Fel | Következő
2.2. Jellemzők | Tartalom | 2.4. Betűtípusok és OSD