9.2. *BSD
Előző | 9. fejezet - Portok | Következő

## 9.2. *BSD

Az MPlayer fut az összes ismert BSD-n. Léteznek ports/pkgsrc/fink/stb. verziók az MPlayerből, amelyek nagy valószínűséggel egyszerűbben fordíthatóak le, mint a mi nyers forrásaink.

Ha az MPlayer nem találja a `/dev/cdrom`-ot vagy a `/dev/dvd`-t, csinálj egy symlinket:

    ln -s /dev/cdrom_egység /dev/cdrom

Ha Win32 DLL-eket akarsz használni az MPlayerrel, újra kell fordítanod a kernelt "`option USER_LDT`"-vel (kivéve, ha FreeBSD-CURRENT-et használsz, ahol ez az alapállapot).

### 9.2.1. FreeBSD

Ha a processzorod támogatja az SSE-t, akkor ezen utasításkészlet kihasználásához a kernelt az "`options CPU_ENABLE_SSE`" beállítással kell fordítani (ehhez FreeBSD-STABLE vagy kernelpatchekre van szükség).

### 9.2.2. OpenBSD

A gas különböző verzióinak hiányosságai miatt (relokáció vs MMX), két lépésben kell fordítani: előszőr legyen a nem-natív verzió a `$PATH`-ban, majd add ki a gmake -k parancsot, majd a natív verzióval gmake.

Az OpenBSD 3.4-től a fenti kavarás már nem szükséges.

### 9.2.3. Darwin

Lásd a Mac OS részt.

Előző | Fel | Következő
9.1. Linux | Tartalom | 9.3. Kereskedelmi Unix