5.1. CD/DVD vezérlők
Előző | 5. fejezet - CD/DVD használat | Következő

## 5.1. CD/DVD vezérlők

A modern CD-ROM meghajtók nagyon nagy sebességen működnek, ugyanakkor több CD-ROM képes kisebb sebességű pörgésre is. Rengeteg oka lehet annak, hogy valaki meg akarja megváltoztatni a CD-ROM meghajtó sebességét:

- Sok helyen írtak olvasási hibákról, melyek nagy sebességnél fordulnak elő, különösen rosszul nyomott CD-ROM-ok esetén. A csökkentett sebességgel megelőzheted az adatvesztést ilyen esetben.

- Sok CD-ROM idegesítően hangos, alacsonyabb sebességen kisebb a zaj.

### 5.1.1. Linux

Az IDE CD-ROM meghajtók sebességét a hdparm, a setcd vagy a cdctl programmal módosíthatod. Így működnek:

    hdparm -E [sebesség] [cdrom eszköz]

    setcd -x [sebesség] [cdrom eszköz]

    cdctl -bS [sebesség]

Ha SCSI emulációt használsz, az igazi IDE eszközre vonatkozóan kell alkalmaznod a beállításokat, nem az emulált SCSI eszközre.

Ha root jogaid vannak, a következő parancs is segíthet:

    echo file_readahead:2000000 > /proc/ide/[cdrom eszköz]/settings

Ez beállítja a fájl előreolvasást 2 MB-ra, ami segít a karcos CD-ROM-ok esetében. Ha túl nagyra állítod, a meghajtó folyton felpörög majd leáll, és drasztikus módon csökkenni fog a teljesítménye. A javasolt módszer a CD-ROM meghajtó hdparm-mal történő beállítása:

    hdparm -d1 -a256 -u1 [cdrom eszköz]

Ez bekapcsolja a DMA elérést, az előreolvasást, és az IRQ unmasking-ot (olvasd el a hdparm man oldalát a bővebb magyarázatért).

Nézd meg a "`/proc/ide/`[cdrom eszköz]`/settings`" fájlt a CD-ROM tuningolásához.

A SCSI CD-ROM meghajtók sebességével is lehet trükközni az sdparm segítségével, 1.03 vagy újabb kell:

    sdparm --command=speed=[sebesség kB/s-ben] [cdrom eszköz]

A sebességet kilobájt/másodpercben kell megadni, a meghajtó megfelelően kerekíteni fogja. Nézd meg az sdparm man oldalát a részletekért.

Van egy dedikált segédeszköz is, ami a Plextor SCSI meghajtókkal működik.

### 5.1.2. FreeBSD

sebesség:

    cdcontrol [-f eszköz] speed [sebesség]

DMA:

    sysctl hw.ata.atapi_dma=1

Előző | Fel | Következő
5. fejezet - CD/DVD használat | Tartalom | 5.2. DVD lejátszás