2.5. Codec telepítés
Előző | 2. fejezet - Telepítés | Következő

## 2.5. Codec telepítés

### 2.5.1. Xvid

Az Xvid egy szabad szoftveres MPEG-4 ASP kompatibilis videó codec. Jegyezd meg, hogy az Xvid nem szükséges az Xvid-es videók dekódolásához. A `libavcodec` az alapértelmezett, mivel jobb a sebessége.

Az `Xvid` telepítése

Mint a legtöbb nyílt forráskódú program, ez is két formában érhető el: hivatalos kiadás és a CVS verzió. A CVS verzió általában elég stabil a használathoz, mivel legtöbbször csak a kiadásokban benne lévő hibák javításait tartalmazza. Itt van lépésről lépésre, hogy mit kell tenned, ha az `Xvid` CVS-t használni akarod a MEncoderrel:

1.     cvs -z3 -d:pserver:anonymous@cvs.xvid.org:/xvid login

2.     cvs -z3 -d:pserver:anonymous@cvs.xvid.org:/xvid co xvidcore

3.     cd xvidcore/build/generic

4.     ./bootstrap.sh && ./configure

   Meg kell adnod pár kapcsolót (tanulmányozd a ./configure --help kimenetét).

5.     make && make install

6. Fordítsd újra az MPlayert.

### 2.5.2. `x264`

Az `x264` egy függvénykönyvtár a H.264 videó létrehozásához. Az MPlayer forrás mindig frissül, ha egy `x264` API változás jelenik meg, így javasolt az MPlayer Subversion verziójának használata.

Ha van feltelepítve GIT kliensed, a legújabb x264 forrást letöltheted ezzel a paranccsal:

    git clone git://git.videolan.org/x264.git

Majd fordíts és telepíts a szabványos módon:

    ./configure && make && make install

Ezután futtasd újra a `./configure`-t, hogy az MPlayerbe belekerüljön az `x264` támogatás.

### 2.5.3. AAC

Egy FAAD2-nek hívott nyílt forráskódú AAC dekódoló elérhető itt: http://www.audiocoding.com/downloads.html. Az MPlayer tartalmaz egy másolatot a forrásfájában. Ha inkább a külső függvénykönyvtárat használnád, telepítsd és add meg a `--enable-faad-external` kapcsolót a `./configure`-nak.

FAAD2 binárisok nem tölthetőek le az audiocoding.com-ról, de (apt-)get-tel telepítheted Christian Marillat Debian csomagjait, vagy Mandrake/Mandriva RPM-et a P.L.F-ről, Fedora/CentOS/RHEL RPM-et pedig az RPMFusion-ról.

Ha úgy döntesz, hogy forrásból fordítasz, nem kell a teljes FAAD2 az AAC fájlok dekódolásához, elég a libfaad. Így készítsd el:

    cd faad2/
    sh bootstrap
    ./configure
    cd libfaad
    make
    make install

### 2.5.4. AMR

Az Adaptive Multi-Rate beszéd codec-et harmadik generációs (3G) mobiltelefonokban használják. A referencia implementáció elérhető A 3. Generációs Együttműködés Projekt oldalán (személyes felhasználásra ingyenes). A támogatás bekapcsolásához töltsd le és telepítsd a függvénykönyvtárakat az AMR-NB és AMR-WB-hez az oldal utasításait követve. Utána forgasd újra az MPlayert!

### 2.5.5. XMMS

Az MPlayer tudja használni az XMMS bemeneti plugin-jait több fájlformátum lejátszásához. Van plugin SNES játék hangokhoz, SID hangokhoz (Commodore 64-ről), több Amiga formátumhoz, .xm, .it, VQF, Musepack, Bonk és még számos máshoz. Megtalálhatod őket az XMMS bemenetu plugin oldalán.

Ehhez a tulajdonsághoz rendelkezden kell az XMMS-sel, az MPlayert pedig ezzel kell fordítanod: `./configure --enable-xmms`.

Előző | Fel | Következő
2.4. Betűtípusok és OSD | Tartalom | 2.6. RTC